Terugvoer oor wetsontwerp oor haatspraak gevraArgieffoto Die portefeuljekomitee oor justisie en korrektiewe dienste het belanghebbendes gevra om geskrewe voorleggings in te dien oor die Wetsontwerp op die Voorkoming en Bestryding van Haatmisdade en Haatspraak. Madipoane Mothapo, voorsitter van die komitee, het gesê die doel van die wetsontwerp is, onder andere, om uiting te gee aan die verpligtinge wat in die Grondwet en internasionale menseregteinstrumente vervat is wat betref rassisme, rassediskriminasie, xenofobie en verwante onverdraagsaamheid. Die wetsontwerp poog ook om voorsiening te maak dat haatmisdade en haatspraak gekriminaliseer kan word, oortreders vervolg kan word en behoorlike vonnisse opgelê kan word. Voorleggings moet voor 31 Januarie 2019 ingedien word en diegene wat ŉ mondelinge aanbieding wil doen, moet dit ook só aandui. Openbare verhore sal in die parlement plaasvind. Voorleggings en navrae kan gerig word aan Mnr. V Ramaano, Portefeuljekomitee oor justisie en korrektiewe dienste, 3de vloer, Pleinstraat 90, Kaapstad, 8000. Of stuur ŉ e-pos aan [email protected] Afskrifte van die wetsontwerp kan ook by Ramaano aangevra word by 021 403 3820 of 083 709 8427 of die webwerf parliament.gov.za